ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660022759

ขอให้แก้ไขปัญหาการจำหน่ายอาหารบนบาทวิถี จำนวน 2 ร้าน บริเวณซอยเจริญกรุง 101- ซอยเจริญกรุง 103 ถนนเจริญกรุง แขวงวัดพระยาไกร เขตบางคอแหลม กรุงเทพมหานคร ร้านที่ 1 ร้านจำหน่ายโรตี (ไม่มีชื่อร้าน) โดยร้านจะอยู่ภายในตึกแถวริมถนนและอยู่ห่างจากสถานีตำรวจนครบาลวัดพระยาไกรระยะทางประมาณ 20-30 เมตร ซึ่งเจ้าของร้านเป็นบุคคลเพศหญิงชาวมุสลิม (ไม่ทราบชื่อ-นามสกุล) อายุประมาณ 40-50 ปี สูงประมาณ 150 เซนติเมตร รูปร่างอวบ (ไม่ทราบสีผิวแน่ชัด) สวมใส่ฮิญาบเป็นผู้เปิดจำหน่ายโรตีเป็นประจำทุกวัน โดยในช่วงเวลาประมาณ 17.00 น. เป็นต้นไป จะพบเห็นว่าทางร้านฯ จะนำโต๊ะมาวางไว้บนบาทวิถีจำนวน 4-5 โต๊ะ และในช่วงเวลาประมาณ 19.00 น. เป็นต้นไป ทางร้านฯ จะมีการนำโต๊ะมาวางไว้บนบาทวิถีเพิ่มขึ้นอีกจำนวนหลายโต๊ะ และทางร้านฯ ยังมีการวางกระทะโรตียื่นออกมานอกตัวอาคาร ส่งผลให้ผู้ร้องและประชาชนไม่ได้รับความสะดวกในการเดินสัญจรผ่าน และยังได้รับความเดือดร้อนจากควันลอยฟุ้งกระจายจนทำให้เกิดอาการไอจาม และร้านที่ 2 ร้านอาหารตามสั่งแบบแผงลอย (ไม่มีชื่อ) จุดสังเกตให้ตรงจากป้ายชื่อถนนเจริญกรุง 103 ระยะทางประมาณ 20-30 เมตร จะพบกับร้านฯ อยู่ติดริมถนนใหญ่และตรงข้ามกับสมาคมก๊วย (จากการตรวจสอบพบว่าเป็น สมาคมแซ่ก๊วยแห่งประเทศไทย) ซึ่งแต่เดิมพื้นที่ดังกล่าวจะเป็นสะพานต่อมามีการปรับพื้นที่ให้เท่ากับพื้นที่ถนนจนเป็นบาทวิถี โดยเจ้าของร้านเป็นบุคคลเพศหญิงชาวมุสลิม (ไม่ทราบชื่อ-นามสกุล และรูปพรรณสัณฐาน) และมีลูกจ้าง ร้านจะเปิดให้บริการตั้งแต่เวลาประมาณ 17.00 น. เป็นต้นไป เป็นประจำยกเว้นวันจันทร์ ซึ่งร้านฯ มีการตั้งเตาและล้างอุปกรณ์บนบาทวิถี ส่งผลให้ผู้ร้องและประชาชนไม่ได้รับความสะดวกในการเดินสัญจรผ่าน สุ่มเสี่ยงต่อการเกิดอุบัติเหตุและยังได้รับความเดือดร้อนจากควันลอยฟุ้งกระจายจนทำให้เกิดอาการไอจาม อีกทั้งบริเวณพื้นที่ดังกล่าวยังพบเห็นมีกลุ่มพ่อค้าและแม่ค้าตั้งร้านบนบาทวิถีทั้งฝั่งซ้ายมือและฝั่งขวามือจำนวนหลายร้าน ประสบปัญหารวมระยะเวลาประมาณ 10 ปีขึ้นไปแล้ว โดยเบื้องต้นเคยแจ้งเรื่องต่อกรุงเทพมหานคร และหน่วยงานได้ดำเนินการแก้ไขปัญหาแต่ต่อมายังพบเห็นว่ามีการจำหน่ายอาหารบนบาทวิถีตามเดิม และยังมีแรงงานต่างด้าวและชาวโรฮิงญาพักอาศัยและประกอบอาชีพรับเข็นผักและผลไม้ จำหน่ายโรตีและเป็นขอทานอยู่เป็นจำนวนมาก ผู้ร้องรับทราบรายงานผลการพิจารณาจากกรุงเทพมหานคร ครั้งที่ 1 อ้างอิงเลขที่รับแจ้ง 8510/65 ว่า กรุงเทพมหานคร โดยสำนักงานเขตบางคอแหลม เจ้าหน้าที่ฝ่ายเทศกิจสายตรวจชุด 253 ได้ตรวจสอบบริเวณซอยเจริญกรุง 101 และซอยเจริญกรุง 103 ขณะตรวจสอบพบร้านที่ 1 ร้านจำหน่ายโรตี มีการตั้งวางโต๊ะบนบาทวิถี จึงได้ประชาสัมพันธ์ให้ผู้ค้าทำการเคลื่อนย้ายโต๊ะออกจากบาทวิถี เพื่อไม่ให้กีดขวางในการเดินสัญจรผ่านไป – มา และพบร้านที่ 2 ร้านอาหารตามสั่งแบบแผงลอย มีการตั้งเตาบนบาทวิถี จึงได้ประชาสัมพันธ์ให้ผู้ค้าทำการติดตั้งปล่องดูดควัน เพื่อไม่ให้มีควันลอยฟุ้งกระจายรบกวนประชาชนที่เดินสัญจรผ่านไป – มา และห้ามมิให้ล้างอุปกรณ์การค้าบนบาทวิถี แต่ล่าสุด (วันที่ 16 มีนาคม 2566 เวลา 19.30 น.) ผู้ร้องได้สัญจรผ่านในพื้นที่พบว่าร้านจำหน่ายโรตีมีการเพิ่มจำนวนโต๊ะตั้งยาวประมาณ 5 ช่วงตึก กินพื้นที่ทางเดินบาทวิถีทั้งซ้ายและขวา และมีการตั้งปล่องดูดควันหันเข้ามาในชุมชน และร้านอาหารตามสั่งที่เคยตั้งอยู่ตรงข้ามกับสมาคมก๊วยนั้น คาดว่าย้ายไปอยู่ตรงหน้าตึกสำนักงานทรัพย์สินพระมหากษัตริย์ จากปากซอย 103 ก่อนถึงสะพาน ร้านจะอยู่หน้าห้องสุดท้ายของตึกอาคารทรัพย์สิน มีการตั้งโต๊ะยาวทั้งซ้ายและขวาเลย ทำการล้างอุปกรณ์ทิ้งบนถนนเสี่ยงต่อการเกิดอันตรายต่อประชาชนที่สัญจรผ่าน เพราะจะทำให้พื้นลื่นได้ จึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่แก้ไขปัญหาดังกล่าวอีกครั้ง //ผู้ร้องขอแจ้งข้อมูลเพิ่มเติม เบื้องต้นแจ้งรายงานผลการปฏิบัติงานจากกรุงเทพมหานคร โดยสำนักงานเขตบางคอแหลม ฝ่ายเทศกิจ ได้ตรวจตราและกวดขันจัดระเบียบผู้ค้าไม่ให้ตั้งวางสิ่งของตามแนวเส้นที่กำหนดแล้ว // ผู้ร้องรับทราบ แต่ผู้ร้องแจ้งว่า วันที่ 2 มิถุนายน 2566 เวลาประมาณ 20.00 น. พบเห็นการจำหน่ายอาหารบนบาทวิถี อาทิ ร้านอาหารตามสั่ง และโรตี อยู่เช่นเดิม ผู้ร้องจึงประสงค์ขอให้หน่วยงานที่เกี่ยวข้องจัดสรรเจ้าหน้าที่ลงพื้นที่แก้ไขปัญหาดังกล่าวอย่างถาวร เพื่อความเป็นระเบียบและอำนวยความสะดวกให้ประชาชนที่สัญจรไป-มา

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata